**Քրիստոֆ Կաստաներ** (ֆր.՝ Christophe Castaner, հունվարի 3, 1966(1966-01-03)[…], Ollioules), ֆրանսիացի քաղաքական գործիչ, հանրապետական կուսակցության «Առաջ, Հանրապետություն» Ֆրանսիայի խորհրդարանի հետ կապերի պետական քարտուղար (2017-ից 2018 թվականներ), «Առաջ, հանրապետություն» կուսակցության առաջնորդ (2017-ից 2018 թվականներ), Ֆրանսիայի ներքին գործերի նախարար (2018 թվականի հոկտեմբերի 16-ից):.

Կենսագրություն
--------------

Քրիստոֆ Կաստաները ծնվել է 1966 թվականի հունվարի 3-ին Օլյուլե ֆրանսիական համայնքում։ Ստացել է միջազգային իրավունքի և քրեաբանության դիպլոմ Էքս Մարսել համալսարանում, այնուհետև սովորել է որպես քաղաքագետ։

### Կարիերա

Նա քաղաքականության մեջ է մտել Կատրին Տրոտմանի տեխնիկական խորհրդականի պաշտոնում, այնուհետեւ գլխավորել է նախարար Միշել Ռոկարի դիվանատանը։

2001 թվականին ընտրվել է Ֆորկալկեյի քաղաքապետ։

2004-ից 2012 թվականներին եղել է Պրովանս Ալպեր Լազուր ափ խորհրդի պատգամավոր։

2012 թվականին սոցիալիստներից ընտրվել է Ֆրանսիայի Ազգային ժողովի պատգամավոր Վերին Ալպերի Պրովանսի դեպարտամենտի 2-րդ օկրուգում՝ երկրորդ փուլում հաղթելով ժողովրդական շարժման միության թեկնածու Ժան Կլոդ Կաստելին` 54,04% արդյունքով։

2017 թվականին աջակցել է Էմանուել Մակրոնին նախագահական ընտրություններին նախապատրաստվելուն։ 2017 թվականի մայիսի 17-ին ստանձնել Է խորհրդարանի հետ կապերի գծով պետական քարտուղարի և կառավարության պաշտոնական ներկայացուցչի պաշտոնները՝ Էդուարդ Ֆիլիպի առաջին կաբինետի ձևավորման ժամանակ։

2017 թվականի հունիսի 18-ին քվեարկության երկրորդ փուլում Ազգային ժողովի պատգամավոր է վերընտրվել նախագահական "Առաջ, Հանրապետություն" շարժումից իր նախկին օկրուգում 61,57% արդյունքով (առաջին փուլում նա ստացել է ձայների 44,04%-ը, երկրորդ տեղը զբաղեցրել է «Չնվաճված Ֆրանսիա» կուսակցության թեկնածու Լեո Վալտերը, որին պաշտպանել Է ընտրողների 16,55%-ը։ 2017 թվականի հունիսի 21-ին Ֆիլիպայի երկրորդ կառավարությունում պահպանել է իր պաշտոնները։ 2017 թվականի հուլիսի 21-ին կառավարությունում աշխատելու ժամանակ հրաժարվել է պատգամավորական մանդատից։

2017 թվականի հոկտեմբերի 25-ին հայտարարել է կուսակցության առաջնորդի պաշտոնի համար պայքարի մեջ մտնելու մասին (Լը Մոն) թերթի տեղեկատվության համաձայն՝ Կաստաներին աջակցություն է ցուցաբերել նախագահ Մակրոնը, որը նրան ընտրել է Էկոնոմիկայի և ֆինանսների նախարար Բենժամեն Գրիվոյին առընթեր պետական քարտուղար)։

2017 թվականի նոյեմբերի 18-ին Լիոնի մայրուղում կայացած «Առաջ, հանրապետություն» կուսակցության առաջին համագումարում, լինելով միակ թեկնածուն, միաձայն երկու ձեռնպահ ձայների հարաբերակցությամբ կուսակցության առաջնորդ է ընտրվել գլխավոր պատվիրակի պաշտոնում (délégué général): 2017 թվականի նոյեմբերի 24-ին Բենջամին Կրիվոն կառավարության պաշտոնական ներկայացուցչի պաշտոնում փոխարինել է Կաստանեին։

### Ներքին գործերի նախարար

2018 թվականի հոկտեմբերի 16-ին Ֆիլիպի երկրորդ կառավարությունում մի շարք վերադասավորումների արդյունքում ստացել է ներքին գործերի նախարարի պաշտոնը։

2018 թվականի հոկտեմբերի 19-ին կուսակցության ազգային բյուրոն հանրային կապերի մասնագետ է ընտրել Ֆիլիպ Գրանգոնին՝ կուսակցության առաջնորդի ժամանակավոր պաշտոնակատար մինչև նոր գլխավոր պատվիրակի ընտրությունները։

2018 թվականի աշնանը Ֆրանսիայի ներքին գործերի նախարարության հիմնական խնդիրներից մեկը դարձել է «Դեղին բաճկոնների» շարժումը, որը սկսվել է ավտոմոբիլային վառելիքի հարկերի բարձրացման պատճառով։ Դեկտեմբերի 1-ին ամբողջ Ֆրանսիայում իրավակարգի խախտման համար ձերբակալվել են 680 ցուցարարներ (որոնցից 430-ը՝ Փարիզում), 630-ը՝ հետագայում կալանքի տակ։ 263 մարդ Է տուժել բախումների հետևանքով, այդ թվում՝ 81 ոստիկան։ Ընդամենը այդ օրը ցույցերին մասնակցել է 136 հազար մարդ (նոյեմբերի 24-ին՝ 166 հազար, իսկ նոյեմբերի 17-ին՝ 282 հազար)։

2018 թվականի դեկտեմբերի 7-ին Ֆրանսիայի հանրային կարծիքը անհանգստացել է համացանցի միջոցով տարածված տեսանյութը տեսնելով։ Անհայտ անձը նկարահանել է տասնյակ լիցեյիստների, որոնք նախօրեին ձերբակալվել էին Մանթ-Լա-Ժոլիում ոստիկանության կողմից. նրանք ծնկի էին իջել, ձեռքերը ծոծրակին կամ կապկպված ձեռքերով՝ լիակատար ամունիցիայով ոստիկանների պահպանությամբ։ Կաստաները հրապարակայնորեն արդարացրել է իր գերատեսչության գործողությունները՝ հայտարարելով, որ մահակներով և դյուրավառ հեղուկով շշերով զինված շուրջ հարյուր ծայրահեղականներ խառնվել են բողոքող լիցեյիստների հետ և հարձակումներ են գործել իրավակարգի աշխատակիցների վրա, որոնք ի պատասխան գործել են սահմանված ընթացակարգին համապատասխան։ Լը Մոնդեի թերթի տեղեկություններով՝ հետաքննություն է սկսվել տեսանյութի հեղինակի ինքնությունը պարզելու նպատակով։

2018 թվականի դեկտեմբերի 11-ի երեկոյան Ստրասբուրգում սուրբծննդյան տոնավաճառում անհայտ անձը կրակ է բացել բազմության վրա, երեք մարդ զոհվել է տեղում, 13-ը՝ վիրավորվել։ Կասկածյալը փախուստի է դիմել հանցագործության վայրից, իսկ Քրիստոֆ Կաստաները դեռ մինչև կեսգիշեր ժամանել է Ստրասբուրգ, հայտարարել է նրա հետախուզման և Սուրբծննդյան տոնավաճառներում անվտանգության միջոցների ուժեղացման միջոցառումների ձեռնարկման մասին, ինչպես նաև հայտարարել է, որ հասարակական կարգի պահպանման «Պահակախումբ» գործողությանը ներգրավված զինծառայողները երկու անգամ կրակ են բացել հանցագործի վրա։

Հասարակական մեծ արձագանք է ստացել 2019 թվականի հուլիսի 29-ին Սթիվ Մայո Կանիսոյի մարմնի հայտնաբերումը, որն անհայտ կորել էր 2019 թվականի հունիսի 22-ին Նանտի երաժշտական փառատոնում ոստիկանական գործողության ժամանակ։ Հուլիսի 30-ին մամուլի առջև ելույթ ունենալով՝ փաստաբան Մե Սեսիլ դե Օլիվեյրան հավանություն է տվել վարչապետ Ֆիլիպի ելույթին, որը հանցագործության բացահայտումը համարել է պետական կարևորության գործ, բայց պահանջել է սպասել ազգային ոստիկանության գլխավոր տեսչության պաշտոնական հաշվետվությանը՝ երիտասար մարդու մահվանը ոստիկանների մասնակցության վերաբերյալ։ Նույն օրը հրապարակված Գիտական մանկավարժության պետական ինստիտուտ-ի եզրակացությունների համաձայն՝ հունիսի 22-ի գիշերը 24 ոստիկաններից բաղկացած խումբը ժամանել է երաժշտական փառատոնի՝ առավոտյան ժամը 4-ից հետո սարքի անջատմանը հասնելու նպատակով, որի համար կազմակերպիչները թույլտվություն են ստացել։ Անկարգություններ են տեղի ունեցել, որոնց ընթացքում մի քանի մարդ ընկել է Լուար գետը, սակայն հետաքննությունը նաև վկայություններ է ստացել գետի մեջ մարդկանց ընկնելու մասին և մինչև ոստիկանության միջամտությունը։ Արդյունքում փաստաթուղթն արձանագրում է Կանիսոյի մահվան և ոստիկանության գործողությունների միջև անմիջական պատճառահետևանքային կապի ապացույցների բացակայությունը։

### Ընտանիք

Երեք որդիներից կրտսերը, որը Շարանտայում հարուստ ընտանիքից է, կադրային զինվորական է, ֆրանսիական պատերազմների վետերան է Հնդկաչինում և Ալժիրում։ 17 տարեկանում Քրիստոֆ Կաստաները հեռացել է տնից և ինքնուրույն կյանք սկսել։ Ամուսնացած է բանկային ծառայողի հետ, երկու դուստրերի հայր է։

Ծանոթագրություններ
------------------

1. 1 2  Sycomore (ֆր.) / Assemblée nationale
2. 1 2  Répertoire national des élus — 2019.
3. 1 2  GeneaStar
4. ↑  "Ֆրանսիայի կառավարությունում չորս նախարար է փոխարինվել". www.aysor.am. Retrieved 2018 թ․ հոկտեմբերի 17.
5. ↑  "Christophe Castaner". *Sa bio* (in ֆրանսերեն). Voici. Retrieved 2017 թ․ սեպտեմբերի 16.
6. ↑  "Résultats des élections législatives 2012 Alpes-de-Haute-Provence - 2ème circonscription" (in ֆրանսերեն). L’Express. Արխիվացված է the original 2021 թ․ հոկտեմբերի 23-ին. Retrieved 2017 թ․ սեպտեմբերի 17. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  "Gouvernement Édouard Philippe : qui sont les ministres de Macron" (in ֆրանսերեն). Le Figaro. 2017 թ․ մայիսի 17. Retrieved 2017 թ․ սեպտեմբերի 17.
8. ↑  "Législatives 2017 : Christophe Castaner réélu député dans les Alpes-de-Haute-Provence" (in ֆրանսերեն). Le Parisien. 2017 թ․ հունիսի 18. Retrieved 2017 թ․ սեպտեմբերի 17.
9. ↑  "Remaniement : qui sont les ministres du gouvernement «Philippe II»" (in ֆրանսերեն). Le Figaro. 2017 թ․ հունիսի 21. Retrieved 2017 թ․ սեպտեմբերի 17.
10. ↑  "Christophe Castaner choisi par Macron pour prendre la direction de La République en marche" (in ֆրանսերեն). Le Monde. 2017 թ․ հոկտեմբերի 25. Retrieved 2017 թ․ հոկտեմբերի 25.
11. ↑  "Christophe Castaner élu à la tête de La République en marche" (in ֆրանսերեն). Le Monde. 2017 թ․ նոյեմբերի 18. Retrieved 2017 թ․ նոյեմբերի 18.
12. ↑  Martin Planques (2017 թ․ նոյեմբերի 24). "Remaniement : qui est Benjamin Griveaux, le nouveau porte-parole du gouvernement ?" (in ֆրանսերեն). RTL. Retrieved 2017 թ․ նոյեմբերի 25.
13. ↑  "Remaniement : Castaner à l'intérieur, Guillaume à l'agriculture, Riester à la culture…" (in ֆրանսերեն). le Monde. 2018 թ․ հոկտեմբերի 16. Retrieved 2018 թ․ հոկտեմբերի 16.
14. ↑  "Philippe Grangeon assurera l'intérim à la direction de LREM" (in ֆրանսերեն). Huffington Post. 2018 թ․ հոկտեմբերի 19. Retrieved 2018-2018-10-20.
15. ↑  "« Gilets jaunes » : après les violences du 1er décembre, le gouvernement face à une crise majeure" (in ֆրանսերեն). le Monde. 2018 թ․ դեկտեմբերի 2. Retrieved 2018 թ․ դեկտեմբերի 2.
16. ↑  "A Mantes-la-Jolie, des images choquantes de lycéens interpellés par la police" (in ֆրանսերեն). le Monde. 2018 թ․ դեկտեմբերի 7. Retrieved 2018 թ․ դեկտեմբերի 9.
17. ↑  "Castaner réagit à l'interpellation des lycéens à Mantes-la-Jolie" (in ֆրանսերեն). le Monde. 2018 թ․ դեկտեմբերի 7. Retrieved 2018 թ․ դեկտեմբերի 9.
18. ↑  Arthur Berdah, Mathilde Siraud (2018 թ․ դեկտեմբերի 12). "Fusillade à Strasbourg : Castaner annonce que la France passe en «urgence attentat»" (in ֆրանսերեն). le Monde. Retrieved 2018 թ․ դեկտեմբերի 12.
19. ↑  "Mort de Steve: l'avocate de la famille évoque une «affaire d'État»" (in ֆրանսերեն). le Figaro. 2019 թ․ հուլիսի 31. Retrieved 2019 թ․ հուլիսի 31.
20. ↑  Nicolas Chapuis et Yan Gauchard (2019 թ․ հուլիսի 31). "Mort de Steve Maia Caniço à Nantes : ce que dit le rapport de l'IGPN" (in ֆրանսերեն). le Monde. Retrieved 2019 թ․ հուլիսի 31.
21. ↑  Guillaume Gendron (2017 թ․ սեպտեմբերի 18). "Christophe Castaner : l'enjoliveur" (in ֆրանսերեն). Liberation. Retrieved 2017 թ․ նոյեմբերի 23.

Արտաքին հղումներ
----------------

* "M. Christophe Castaner" (in ֆրանսերեն). Ֆրանսիայի Ազգային ժողով. Retrieved 2017 թ․ սեպտեմբերի 16.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Չափորոշչային վերահսկողություն | BNF: 16761740v · GND: 1173191410 · ISNI: 000000043431661X · SUDOC: 200544322 · VIAF: 308705554 · WorldCat VIAF: 308705554 |

 |